台灣民宿

《台灣民宿》，係香港 NowTV 製作嘅旅遊節目，目的係擺脫香港人對臺灣嘅表面印象，希望透過走訪唔同民宿嘅文化，去深度認識臺灣。節目由朱汶欣主持，共有兩輯。

播出時間
第一輯《台灣民宿》，2013年5月24號至7月12號，逢星期五晚9點30分至10點喺Now觀星台播出，總共有10集。重播就喺2015年4月20號至6月22號，逢星期一晚9點30分至10點。ViuTV就喺2016年10月28號至12月30號，逢星期五12:20-12:55播出，逢星期一05:30-06:00重播。

第二輯名為《台灣民宿 貳》，Now觀星台喺2014年2月6號至4月25號，逢星期五晚9點30分至10點播出，總共有12集。重播就喺2015年7月7號至9月15號，逢星期二晚9點30分至10點。ViuTV就喺2017年6月23號至9月8號，逢星期五上午12點30分至下午1點播出。

每集一覽

第一輯
走訪新北市九份、宜蘭縣、花蓮縣，同埋臺中市嘅一啲民宿。除咗介紹民宿嘅建築、環境同埋理念之外，同時會介紹民宿周邊區域嘅美食店、工藝店，同埋特色設施。

第二輯
呢一輯更深入走訪，包括嘉義縣阿里山同埋奮起湖、屏東縣墾丁同埋周邊、臺南市多處。同上一輯一樣，除咗介紹民宿文化特色之外，同時會介紹民宿周邊地區嘅特色。

ViuTV：台灣民宿
ViuTV：台灣民宿 貳

2016年ViuTV節目
2017年ViuTV節目
旅遊節目